EkBass/fiwiki-20250220-pages-articles huggingface dataset:
Eyalet

Eyalet (, lausutaan [ejaːˈlet]), beylerbeylik ja paššalik, olivat Osmanien valtakunnassa provinsseista eli suurimmista hallinnollisista alueista käytettyjä nimityksiä. Provinsseja hallitsivat korkea-arvoiset ja vaikutusvaltaiset kenraalikuvernöörit, jotka olivat usein arvoltaan paššoja. Provinssit jakautuivat hallintopiireihin eli sancakeihin. 1800-luvun jälkipuolella osmanien hallintojärjestelmä uudistettiin, minkä seurauksena provinsseja alettiin kutsumaan Vilayeteiksi.Cohen 1989 s. 19-22 Aluksi osmanit eivät vielä jakaneet alaisuuteensa kuuluvia alueita provinsseiksi. Sen sijaan ensimmäiset sulttaanit Osman ja Orhan I jakoivat alueet hallinnollisina perintömaina pojilleen ja muille perheenjäsenilleen, sekä tärkeimmille alamaisilleen. Hallinnollisten perintömaiden jakamisesta prinsseille tuli todennäköisesti käytäntö 1300-luvun puolen välin jälkeen. Murad I:n ja hänen poikansa Bayezid I:n valloitusten vuoksi vuosisadan lopulla syntyi tarvetta valtakuntaan kuuluvien alueiden hallinnon muodolliseen organisoimiseen. Bayezid I:n ensimmäisinä hallintovuosina valtakunta jaettiin kahteen provinssiin; Euroopassa olevaan Rumeliaan ja Aasian puoleiseen Anatoliaan. Kolmas provinssi Rûm perustettiin vuosisadan vaihteessa ja sen pääkaupungiksi tuli Amasya. Vuonna 1527 kirjoitettuun luetteloon oli lisätty neljä provinssia: Egypti, Syyria, Diyarbakır ja Kurdistan. 1500-luvulla eyaletit jaettiin pienempiin hallintopiireihin, sancakeihin. Sancakien määrä vaihteli provinssin koon ja väkiluvun mukaan, mutta yleensä kukin eyalet koostui useammasta sancakista. Poikkeuksia olivat muun muassa Bagdadin provinssi Irakissa ja Al-Hasan provinssi Arabiassa sekä osa Pohjois-Afrikan provinsseista, jotka eivät jakautuneet sancakeihin, vaan niissä käytettiin pienempiä osahallintoalueita.Imber 2002 s. 184-195 Vuonna 1609 historioitsija Ayn-i Ali kartoitti vallinnutta järjestelyä ja hänen kirjoittamastaan luettelossa provinsseja oli jo 32. Osa näistä oli syntynyt entisten provinssien jaosta, mutta mukana oli myös uusia valloituksia, kuten Tripoli, Kypros ja Tunisia. Imber 2002 s. 177-184 Provinsseja hallitsivat korkea- arvoiset ja vaikutusvaltaiset kenraalikuvernöörit, joiden arvonimi oli osmanien ajan ensimmäisinä vuosisatoina beylerbeyi ("päälliköiden päällikkö"). Myöhempinä aikoina kuvernöörin arvonimi oli tyypillisesti pašša. Myös kenraalikuvernöörien keskuudessa vallitsi oma hierarkiansa ja Rûmin eyaletin pašša oli yleensä muiden esimies. ==Lähteet== * * ===Viitteet=== Luokka:Osmanien valtakunta
Tervajoen koulu

thumb|Tervajoen koulun julkisivu lounaasta. thumb|Tervajoen koulun koillinen sisäänkäynti, niin sanottu ”naamaovi”. Tervajoen koulussa on peruskoulun alakoulu Vaasassa Tervajoen taajamassa. Koulussa on 74 oppilasta ja 5 vakituista opettajaa. Koulussa on luokat 1-6. Samassa rakennuksessa toimii myös esiopetusryhmä ja päiväkoti. == Historiaa == Tervajoen koulun perusti Vähänkyrön kunta ja opiskelu siellä alkoi vuonna 1980. Kuuttilan ja Ylipään koulut lakkautettiin Tervajoen koulun perustamisen johdosta. Koulun vieressä on pieni, noin puolen hehtaarin kokoinen Ekometsäksi kutsuttu metsikkö, jossa kasvaa useita puulajeja. Se istutettiin vuosien 1980 ja 1981 aikana. Nimeä Ekometsä on käytetty metsän istuttamisesta asti. Koulun oppilaat toivat puiden siemenet kotoaan ja ne istutettiin metsäksi. Tervajoen koulussa oli sisäilmaongelmia, jonka takia muutamille oppilaille tuli oireita. Tästä syystä koulun vanhempainyhdistys järjesti koululakon lokakuussa 2011. Lakon aikana koulussa oli yhteensä alle kymmenen oppilasta. Vanha koulu päätettiin purkaa ja tilalle rakennettiin uusi, jonka seurauksena oppilaat siirtyivät alkuvuodesta 2012 parakkeihin. Parakkitilat olivat käytössä neljä vuotta. Uuden koulun rakennustyöt aloitettiin loppuvuodesta 2014 ja se valmistui maaliskuussa 2016. Nykyisessä rakennuksessa on ruokala ja tilava liikunta- ja juhlasali, joita ei ollut vanhassa koulussa. Koulun rehtorit ovat olleet Anu Vaarasto, Jorma Liljeqvist ja Erkki Kataja-Rahko. Nykyään rehtorina toimii Tuulia Halkola ja hän on ollut koulun rehtori vuodesta 2006. == Tunnettuja koulun entisiä oppilaita == * Nanna Sumuvuori (s.1976) == Lähteet == * * * == Aiheesta muualla == * Vasan kaupungin, Tervajoen koulun sivut * Tervajoen koulun Youtube-kanava Luokka:Vaasan peruskoulut Luokka:Tervajoki
Alan B. Krueger

Alan Bennett Krueger (17. syyskuuta 1960 – 16. maaliskuuta 2019His family stated the cause of death was suicide.) oli Princetonin yliopiston taloustieteen professori. Barack Obama nimitti hänet maaliskuussa 2009 apulaisvaltiovarainministeriksi ja vuonna 2011 talousneuvoston puheenjohtajaksi. Vuosina 1994 hän oli työministeriön pääekonomisti. Kruegerin David Cardin kanssa tekemä tutkimus haastoi perinteisen ajattelun siitä, että vähimmäispalkka tekee nuorille, heikkotaitoisille ja vähiten koulutetuille vaikeaksi saada töitä ja on siksi köyhien edun vastaista. Tutkimuksessa tarkastelluissa pikaruokaloissa työllistettiin enemmän ihmisiä vähimmäispalkan 5,05 dollariin nostaneessa New Jerseyssä kuin sen 4,25 dollarissa pitäneessä Pennsylvaniassa.Conversations/David Card and Alan Krueger; Two Economists Catch Clinton's Eye By Bucking the Common Wisdom, SYLVIA NASAR, New York Times, August 22, 1993. Kruegerin kirjoja ovat Education Matters: Selected Essays by Alan B. Krueger, Inequality in America: What Role for Human Capital Policies? ja What Makes a Terrorist: Economics and the Roots of Terrorism. Krueger löydettiin kuolleena kotoaan 16. maaliskuuta 2019. Hänen perheensä vahvisti kuolinsyyn itsemurhaksi. == Lähteet == Luokka:Yhdysvaltalaiset taloustieteilijät Luokka:Yhdysvaltalaiset professorit Luokka:Princetonin yliopiston professorit Luokka:Obaman hallituksen jäsenet Luokka:Itsemurhan tehneet Luokka:Vuonna 1960 syntyneet Luokka:Vuonna 2019 kuolleet
Huangnanin tiibetiläisten autonominen prefektuuri

Huangnanin tiibetiläisten autonominen prefektuuri (, Malho Poirig Ranggyong Kü, ) on tiibetiläisille varattu autonominen prefektuuri Kiinan Qinghain maakunnan itäosassa. Prefektuurin pinta-ala on 17 909 neliökilometriä ja väkiluku 256 716 (2010). Prefektuurin päähallintopaikka sijaitsee Tongrenin piirikunnassa, linnuntietä noin 125 kilometriä maakunnan pääkaupunki Xiningistä eteläkaakkoon. == Hallinnollinen jako == Piirikuntatasolla autonominen prefektuuri jaetaan kolmeen piirikuntaan ja yhteen autonomiseen piirikuntaan(numerointi kuten oheisessa kuvassa): ; Piirikunnat (3) * 1. Tongren (, Tungrin Zong, ) * 2. Jainca (, Jainca Zong, ) * 3. Zêkog (, Zêkog Zong, ) ; Autonominen piirikunta (1) * 4. Henanin mongolien autonominen piirikunta (, , Malho Sogrig Ranggyong Zong, ) == Väestö == Vuoden 2014 lopussa Huangnanin prefektuurissa asui 266 541 henkilöä, josta oli 182 734 tiibetiläistä (68,56%), 37 205 mongolia (13,96%), 17 223 hui-kiinalaista (6,46%), 16 902 han-kiinalaista (6,34%) ja 12 477 muuta vähemistöedustajaa (4,68%). == Galleria == Kuva:Lhato.jpg|Maisemaa Tongrenin piirikunnassa. Kuva:Forest park Khamra.JPG|Khamran metsäpuisto. Kuva:Khamra and Lijiaxia Dam.JPG|Khamran metsäpuisto ja Lijiaxian pato. Kuva:Rebkong monastery.JPG|Rongwo-luostari Tongrenin piirikunnassa. == Lähteet == == Aiheesta muualla == * Huangnan Travel Guide (travelchinaguide.com) Luokka:Qinghain prefektuurit Luokka:Kiinan autonomiset prefektuurit Luokka:Tiibetiläiset
Milla Ranne

Milla Ranne (s. 18. elokuuta 1986 Noormarkku) on turkulainen salibandyn pelaaja, joka edustaa Turun Palloseuraa. Ranne on Porin Salibandykarhujen kasvatti ja aloitti salibandyn pelaamisen 1999. Taipaleensa liigakentillä Ranne aloitti SBS Rupun joukkueessa vuonna 2005. Kautena 2006–2007 SBS Rupu pääsi aina välieriin saakka sijoittuen lopulta neljänsiksi. Ranne on valmistunut ylioppilaaksi 2005 Porin Kuninkaanhaan lukiosta. Tuotemuotoilijaksi Ranne valmistui vuonna 2012 ja tällä hetkellä hän opiskelee salibandyn ohella kätilöksi Turun ammattikorkeakoulussa. == Lähteet == * TPS Salibandy 2015. Naisten liigajoukkue valmistautuu kauteen 2015-2016. Viitattu 18.3.2016. * TPS Salibandy 2016. Naisten edustusjoukkueelle 15 uutta pelaajasopimusta. Viitattu 18.3.2016. * Rupu 2007. Erä finaaliin, Rupu taistelemaan pronssista. Viitattu 18.3.2016. Luokka:Suomalaiset salibandyn pelaajat Luokka:Vuonna 1986 syntyneet Luokka:Elävät henkilöt
Tioamidit

Tioamidit ovat orgaanisia yhdisteitä, joiden tunnusomainen funktionaalinen ryhmä on RC=SNH2-ryhmä. Ne ovat siis amidien analogeja ja tioamidit eroavat rakenteellisesti amideista siten, että happiatomin tilalla on rikkiatomi. Monet tioamidit ovat tärkeitä orgaanisen kemian välituotteita heterosyklisten yhdisteiden synteeseissä ja monia käytetään myös lääkeaineina, koska tioamidit ovat peptidien isosteerejä. ==Valmistus ja reaktioita== Tioamideja voidaan valmistaa usealla tavalla. Käytettyjä tapoja ovat muun muassa nitriilien reaktio vetysulfidin kanssa, amidien käsittely fosforipentasulfidilla tai Lawessonin reagenssilla, sekä isotiosyanaattien reaktio eräiden nukleofiilien kanssa. : : Tioamidit reagoivat muun muassa tyydyttymättömien estereiden ja dikarbonyyliyhdisteiden kanssa muodostaen tiatsoleja. vahvat hapot ja hapettimet reagoivat tioamidien kanssa muodostaen amideja. Kuumennus alkyllivien reagenssien kuten alkyylihalogenidien kanssa johtaa tioestereihin. Telluuritetrakloridin tai seleenitetrakloridin vaikutuskesta amiinien läsnä ollessa tioamidit reagoivat nitriileiksi. Nitriilejä muodostuu myös karboksylaattisuolojen reagoidessa primääristen tiosmidien kanssa. Sekundääriset tioamidit reagoivat vastaavissa olosuhteissa imideiksi ja tertiääriset amideiksi. ==Lähteet== == Aiheesta muualla == Luokka:Amidit Luokka:Funktionaaliset ryhmät Luokka:Orgaaniset rikkiyhdisteet
Viherpitta

Viherpitta (Pitta elliotii) on pittojen heimoon kuuluva varpuslintu. ==Levinneisyys== Viherpittaa tavataan Kambodžassa, Laosissa, Thaimaassa ja Vietnamissa, ja sen levinneisyysalueen pinta-ala on noin 605 000 km². Laji on luokiteltu elinvoimaiseksi. ==Lähteet== Luokka:Pitat
Tulikulmapitta

Tulikulmapitta (Pitta guajana) on pittojen heimoon kuuluva varpuslintu. ==Levinneisyys== Tulikulmapittaa tavataan Indonesiassa, ja sen levinneisyysalueen pinta-ala on noin 130 000 km2. Laji on luokiteltu elinvoimaiseksi. ==Lähteet== Luokka:Pitat
Gaya (Niger)

Gaya on kaupunki, kunta ja Gayan departementin hallinnollinen keskus Dosson alueella Nigerissä. Se sijaitsee Nigerjoen varrella 155 kilometriä Dossosta etelään. Kunnassa on 63 815 asukasta (vuonna 2012, väestönlaskenta). Gayan kaupunkikunnan arvioitu pinta-ala on 360 neliökilometriä. Se rajoittuu idässä Tounougan, lännessä Tandan ja pohjoisessa Bengoun, Banan ja Yéloun kuntiin sekä etelässä Beniniin. Seutu kuuluu Sudanin ilmastovyöhykkeeseen. Kaupungin lisäksi kuntaan kuuluu viisi kylää. Asukkaat ovat etupäässä tchiangoja (djermojen ja hausojen sekakansaa), dendejä, djermoja ja fulbeja. Gayasta johtaa asfaltoitu maantie Dossoon ja Beninin Malanvilleen. Paikallisia elinkeinoja ovat maanviljely, karjanhoito ja varsinkin Beniniin suuntautuva kaupankäynti. Kalastuksen ja käsityöammattien merkitys on vähäinen. Palveluihin kuuluvat lyseo ja piirisairaala. Kaupungin nähtävyyksiä ovat kantonin päällikön palatsi ja palmyrapalmumetsä. Gaya tunnetaan myös kalastajajuhlistaan ja perinteisen dambé-nyrkkeilyn harrastuksesta. ==Lähteet== Luokka:Gayan departementti Luokka:Nigerin kaupungit
Tammipitta

Tammipitta (Pitta kochi) on pittojen heimoon kuuluva varpuslintu. ==Levinneisyys== Tammipittaa tavataan Filippiineillä Luzonissa, ja sen levinneisyysalueen pinta-ala on noin 35 600 km2. Lajia uhkaa elinympäristöjen tuhoutuminen ja metsästys. ==Lähteet== Luokka:Pitat
Sundanpitta

Sundanpitta (Pitta erythrogaster) on pittojen heimoon kuuluva varpuslintu. ==Levinneisyys== Sundanpittaa tavataan Indonesiassa, Papua-Uudessa-Guineassa, Filippiineillä ja Australian pohjoisosissa, ja sen levinneisyysalueen pinta- ala on noin 1 250 000 km2. Laji on luokiteltu elinvoimaiseksi. ==Lähteet== Luokka:Pitat
Operation Wandering Soul

Operation Wandering Soul () oli Yhdysvaltojen propagandakampanja Vietnamin sodassa. Operaatio perustui monen vietnamilaisen uskomukseen vaeltavasta sielusta. Yhdysvaltalaiset insinöörit nauhoittivat aavemaisia ja sekavia ääniä useita viikkoja, joiden esitettiin olevan kuolleiden Vietkongin sotilaiden vaeltavia sieluja. Operaation tarkoituksena oli aiheuttaa kauhua vihollisessa. Tehtävän perustana oli saada Vietkong pakenemaan tai antautumaan. Helikopterit joskus kailottivat kaiuttimista nauhoitusta. Nauhoitusta erityisesti toistettiin yöllä viidakoissa. Joskus Wandering Soul -nauhoitusta käytettiin muiden nauhoitusten kera, jotta pelkoa viholliseen saataisiin tuotettua entistä enemmän. Eräs entinen 6. PSYOP -pataljoonan sotilas sanoi http://psywarrior.com/wanderingsoul Operaation lopputulos on tuntematon. Vietkong yleensä vastasi nauhoitukseen ampumalla. == Lähteet == Luokka:Vietnamin sodan taistelut Luokka:Propaganda Yhdysvalloissa Luokka:Psykologinen sodankäynti
Jarkko Hentula

Jarkko Hentula (s. 1970) on työskennellyt pääosin tuottajana, vastaavana tuottajana ja muissa tuotantotehtävissä yli 40 elokuvassa ja televisiotuotannossa. Hentula oli aiemmin Yellow Film & TV:n elokuvien vastaava tuottaja. Hentula opiskeli 1990-luvulla tiedotusoppia ja historiaa Tampereen yliopistossa sekä tuottamista Taideteollisen korkeakoulun elokuvataiteen laitoksella. Vuonna 1998 Hentula aloitti MRP Matila Röhr Productions -tuotantoyhtiössä vakituisena tuotantopäällikkönä. Hän työskenteli muun muassa kotimaisen elokuvan uuden menestyskauden merkkiteoksessa, Olli Saarelan Rukajärven tiessä (1999). Hentula siirtyi tuottajaksi MRP:n sisällä toimineeseen Talent Houseen vuonna 2000. Hänen ensimmäiset pitkät elokuvansa olivat Aku Louhimiehen Kuutamolla (2002), Perttu Lepän Helmiä ja sikoja (2003) sekä Joona Tenan FC Venus (2005), jotka kaikki menestyivät erittäin hyvin kaupallisesti. Lisäksi Hentula tuotti Talent Houselle JP Siilin ohjaaman minisarjan Juulian totuudet (2001), joka palkittiin Prix Italia -palkinnolla. Vuonna 2004 Hentula perusti oman tuotantoyhtiönsä Juonifilmin yhdessä levitysyhtiö FS Filmin (nykyinen SF Studios) kanssa. Hentula tuotti Juonifilmille muun muassa Lauri Törhösen elokuvan Raja 1918 (2007) yhdessä Jörn Donnerin kanssa sekä Zaida Bergrothin palkitun elokuvan Skavabölen pojat (2008). Lisäksi hän toimi osatuottajana pohjoismaiden kalleimmassa elokuvassa Arn – Temppeliritari (2007). Hentula siirtyi elokuviin ja televisiotuotantoihin keskittyvän Yellow Film & TV:n elokuvista vastaavaksi tuottajaksi vuoden 2011 alussa. Yellow’lla hän on tuottanut muun muassa JP Siilin Härmän (2012) sekä kaupallisen suurmenestyksen Napapiirin sankarit 2 (2015). Kansainvälisiä osatuotantoja ovat muun muassa Michael Marcimainin Call Girl (2012) sekä vuonna 2017 ensi-iltaan tuleva tanskalainen tieteiselokuva Qeda. Lisäksi Hentula on tuottanut palkitun Kimmo-televisiosarjan, jota on tehty yhteensä kolme kautta vuosina 2012–2016. Hentula on palkittu Vuoden elokuvatuottaja -palkinnolla vuonna 2004. Hän toimi Suomen elokuvatuottajien keskusjärjestön puheenjohtajana vuosina 2008–2012. Hentula on osallistunut eurooppalaisiin EAVE- ja ACE-elokuvatuotantokoulutusohjelmiin. == Lähteet == == Aiheesta muualla == * * * Jarkko Hentula Ritva-tietokannassa Luokka:Suomalaiset elokuvatuottajat Luokka:Suomalaiset televisiotuottajat Luokka:Vuonna 1970 syntyneet Luokka:Elävät henkilöt
Näsijärven–Ruoveden alue

Näsijärven–Ruoveden alue (vesistöaluetunnus 35.3) on Kokemäenjoen vesistössä sijaitseva ensimmäisen jakovaiheen alue, jonka pinta-ala on 2 451,71 neliökilometriä ja jonka järvisyys on 19,27 %. Kaksi ensimmäistä ovat Kokemäenjoen alue (35.1) ja siihen laskeva Vanajaveden–Pyhäjärven alue (35.2). Siihen laskevat pohjoisesta Ähtärin ja Pihlajaveden reittien valuma-alue (35.4) ja Keuruun reitin valuma-alue (35.6). Vesistön alueen alarajana on Tammerkoski, jonka yläpuolisen valuma-alueen pinta-ala on 7 672,49 neliökilometriä ja järvisyys 13,93 %.Tulvariskien alustava arviointi... 2011: 69. (Liite 1. Topografia Kokemäenjoen vesistöalueella) Toisen jakovaiheen alueita ovat seuraavat yhdeksän aluetta tai valuma-aluetta : * Näsijärven alue (35.31) * Paloveden alue (35.32) * Ruoveden alue (35.33) * Jakaman valuma-alue (35.34) * Keihäsjoen valuma-alue (35.35) * Karjulanjoen valuma-alue (35.36) * Elänteen valuma-alue (35.37) * Velaattajärven valuma-alue (35.38) * Pukalan valuma-alue (35.39) Näsijärven–Ruoveden alue sijaitsee Pyynikinharjun pohjoispuolella ja vesistön keskusjärveä Pyhäjärveä ylempänä. Alue muodostaa merkittävän osan Pirkanmaasta. Sen vedet päätyvät Näsijärvestä Pyhäjärveen laskevaan Tammerkoskeen, joka oli Suomen teollistumiseen tarvittavan energian ensimmäisiä vesivoimaloita, ja Pohjoismaiden suurimman sisämaakaupungin Tampereen synnyn lähtökohta. Noin 7000 vuotta sitten Pyynikinharju muodosti vielä vedenjakajan, ja Näsijärven valuma-alueen vedet laskivat pohjoiseen yhtyen Lapuanjokeen nykyisen Alavuden alueella. Maankohoaminen, joka alueen pohjoisosassa on nopeampaa kuin eteläosassa, johti kuitenkin siihen, että vedenpinta Näsijärven eteläpäässä nousi ja puhkaisi Näsijärven nykyisen lasku- uoman noin 6500 vuotta sitten.Tikkanen, Matti. Muuttuvat vesistöt. Teoksessa: Näsijärven–Ruoveden alueen keskeisin järvireitti muodostuu alueen pohjoisosassa olevan Ruoveden, sen eteläpuolisen Paloveden ja lopulta Näsijärven muodostamasta järviketjusta.Tulvariskien alustava arviointi... 2011: 72. (Liite 4. Topografia Kokemäenjoen osavaluma-alueella 35.3.) Ruoveteen pohjoisesta laskee Ähtärin ja Pihlajaveden reittien valuma-alue. Siihen kuuluvat lännestä itään lukien Ähtärin reitti ja Pihlajaveden reitti, jotka yhdistyvät jo Tarjanneveden kohdalla.Tulvariskien alustava arviointi... 2011: 73. (Liite 5. Topografia Kokemäenjoen osavaluma-alueella 35.4.) Idästä Näsijärven–Ruoveden alueelle laskee Keuruun reitin valuma-alueen muodostava Keuruun reitti.Tulvariskien alustava arviointi... 2011: 75. (Liite 7. Topografia Kokemäenjoen osavaluma-alueella 35.6.) ==Lähteet== * == Lähteet == === Viitteet === *
Kardarigan

Kardarigan oli persialainen sotapäällikkö, joka eli 500-luvun lopulla. Itäroomalaisen historioitsija Theofylaktos Simokattesin mukaan Kardarigan ei ollut hänen oikea nimensä, vaan arvonimi, joka tarkoittaa mustaa haukkaa.Haldon, s. 53 Kardarigan otti osaa Itä-Rooman ja sassanidien Persian väliseen sotaan 580-luvulla. Hänet mainitaan ensimmäisen kerran vuonna 582, kun hän kukisti itäroomalaisen sotapäällikkö Johannes Mystakonin Nymfiosjoen taistelussa Pohjois-Mesopotamiassa. Seuraavana vuonna hän piiritti Afumonin linnoituksen, mutta perääntyi sitten puolustamaan läheistä Akbasin linnoitusta, jota roomalaiset yrittivät valloittaa. Syksyllä 584 roomalaiskomentaja Filippikos teki ryöstöretken persialaisen Nisibiksen kaupunkia ympäröivälle alueelle, mikä pakotti Kardariganin viemään joukkonsa häntä vastaan. Filippikos kuitenkin perääntyi persialaisten tieltä. Kardarigan teki seuraavana vuonna epäonnistuneen piirityksen Filippikoksen tukikohtaa Monokartonia vastaan ja perääntyi pian omalle puolelleen.Greatrex & Lieu, s. 167–169Martindale, s. 270–271 Kardariganin ja Filippikoksen joukot ottivat keväällä 586 yhteen Solakhonin taistelussa, jonka persialaiset hävisivät. Filippikos hyökkäsi tämän jälkeen Khlomaronin linnoitusta vastaan, mutta perääntyi kun Kardarigan toi pääasiassa hätäisesti aseistetuista talonpojista kootun armeijansa paikalle. Kardarigania ei mainita enää tämän jälkeen, mutta samanniminen persialaiskomentaja mainitaan 600-luvun alussa käydyn Itä-Rooman ja sassanidien välisen sodan aikana. On kuitenkin epätodennäköistä, että kyseessä on sama henkilö, sillä aikaisemmalla Kardariganilla oli veljen- tai sisarenpoika Afraates, joka oli tarpeeksi vanha palvellakseen komentajana Persian armeijassa 580-luvulla. == Lähteet == * * * === Viitteet === Luokka:Syntymävuosi tuntematon Luokka:Kuolinvuosi tuntematon Luokka:Sassanidit
Öljyn hinta

Öljyn hinta viittaa tyypillisesti maaöljyn spot-hintaan. Se ilmoitetaan yleensä Yhdysvaltain dollarina per noin 159 litraa öljyä. Epästandardi yksikkö tulee barrelista, joka on noin 0,159 m3. == Aiheesta muualla == *Nasdaq: Crude Oil *Bloomberg: Crude Oil & Natural Gas *Oil-price.net: Crude Oil and Commodity Prices Luokka:Maaöljy Luokka:Hinnoittelu
Hal Sirowitz

Hal Sirowitz (s. 1949 New York) on yhdysvaltalainen juutalaistaustainen runoilija. Hänet tunnetaan erityisesti esikoiskokoelmastaan Äiti sanoi (1996). Sirowitzin teoksia on käännetty 13 kielelle. Hän on suosittu Skandinaviassa, erityisesti Norjassa. Hänen esikuviaan ovat Woody Allen ja Franz Kafka. Sirowitzia on verrattu muun muassa Philip Rothiin. Sirowitz opiskeli kirjallisuutta New Yorkin yliopistossa ja työskenteli ennen eläkkeelle jäämistään opettajana New Yorkissa. Hän asuu Philadelphiassa. ==Runokokoelmat== * * * * * Stray Cat Blues (2012) ==Lähteet== ==Aiheesta muualla== * Hal Sirowitzin kotisivut Luokka:Yhdysvaltalaiset runoilijat Luokka:Amerikanjuutalaiset Luokka:Vuonna 1949 syntyneet Luokka:Elävät henkilöt
Changan Automobile

Changan Automobile (täydellisemmin China Changan Automobile Group Company Limited) on vuonna 2005 perustettu kiinalainen autoteollisuuskonserni. Se on kiinalainen valtionyhtiö. Konserniyhtiön pääkonttori on Pekingissä. Yhtiö katsoo olevansa Kiinan neljänneksi suurin autonvalmistaja. Konsernin emoyhtiö on myös aseteollisuuden parissa toimiva monialakonserni China South Industries Group (CSGC). Vuonna 2015 Changan Automobile -konserni myi yhteensä 2,777 miljoonaa autoa. Näistä 1,538 miljoonaa oli kiinalaisen Changan-automerkin autoja. Myynniltään Changan oli vuonna 2015 suurin kiinalaista alkuperää oleva henkilöautomerkki. Suosituin malli oli Changan CS75 -katumaasturi, jota myytiin vuoden aikana yli 186 000 kappaletta. Konserniyhtiö kertoo yrityshistoriansa alkaneen jo yli 150 vuotta sitten (vuodesta 1862) ja olleensa autovalmistaja yli 30 vuotta. Konsernin taseeksi yhtiö raportoi 128,1 miljardia CNY ja henkilökuntansa kooksi 80 000\. Yritys toteaa panostavansa kiinalaisista autonvalmistajista suhteellisesti eniten tutkimukseen ja tuotekehitykseen. R&D;:n parissa työskentelee yli 6 000 henkeä. Yhtiön ulkomaiset tutkimus- ja tuotekehitystoimipisteet sijaitsevat Italian Torinossa, Britannian Nottinghamissa, Yhdysvaltain Detroitissa ja Japanin Jokohamassa. Konsernin tuotantolaitokset sijoittuvat Kiinan Chongqingiin, Pekingiin sekä Hebein, Jiangsun, Anhuin, Zhejiangin, Jiangxin ja Guangzhoun maakuntiin. Yhtiö vie Changan-autoja myös ulkomaille. Vientimaita ovat muun muassa Algeria, Angola, Brasilia, Chile, Egypti, Indonesia, Iran, Iraq, Kolumbia, Malesia, Nigeria, Paraguay, Peru, Myanmar, Thaimaa, Uruguay ja Venäjä. == Tytäryhtiönä miljardiluokan pörssiyritys== Konsernin tytäryrityksistä vuonna 1996 perustetun, Chongqingissa pääkonttoriaa pitävän Chongqing Changan Automobile Co. Ltd:n (CHANA) osake noteerataan pörssissä (SXSE: 000625.SZ). Vuonna 2015 se ylisi maailman suurimpia pörssiyhtiöitä vertailevalla Forbes Global 2000 -yrityslistalla sijalle 885. Tytäryhtiön markkina-arvoksi arvioitiin tuolloin 14,8 miljardia dollaria. Sillä oli töissä 30 877 henkeä ja myynnin arvo oli 7,39 miljardia USD (2014). ==Yhteisyritykset== Changan-konsernin yhteisyrityksiä ovat Changan Suzuki Automobile Co. Ltd (vuodesta 1993), Changan Ford Automobile Co. Ltd (vuodesta 2001), Changan Mazda Automobile Co. Ltd, ja Changan PSA Automobiles Co. Ltd (CAPSA, vuodesta 2011). ==Automerkit== Changan Automobile -konsernin, sen tytär- ja yhteisyritysten automerkkejä ovat tai ovat äskettäin olleet Kiinan markkinoilla muun muassa: Changan, Hafei, Ford, Mazda, Volvo, Suzuki ja Landwind. == Lähteet == ==Aiheesta muualla== * Changan Automobilen toinen sivusto (ccag.cn) *Car (Changan-henkilöautot) (globalchangan.com) *SUV (Changan-katumaasturit) (globalchangan.com) *MPV (Changan-tila-autot) (globalchangan.com) *Commersial (Changan-hyötyajoneuvot) (globalchangan.com) *
Elina Innanen

Elina Innanen (s. 1986 Iitti) on Helsingissä asuva ruokabloggaaja ja keittokirjailija, joka ylläpitää Suomen suosituimpiin kuuluvaa vegaanista ruokablogia Chocochiliä. Blogilla on kuukausittain yli 70 000 lukijaa. Innanen on lisäksi kirjoittanut kuusi vegaanista keittokirjaa. Innanen on ammatiltaan puutarhuri ja floristi. Blogin kirjoittamisen ohella Innanen työskenteli päätoimisesti puutarhamyymälässä, kunnes vuonna 2015 hän ryhtyi Turun Vegekaupan kauppiaaksi. Kesällä 2018 Innanen siirtyi Vegekaupan kauppiaasta kokopäiväiseksi bloggaajaksi ja keittokirjailijaksi. Innanen valmistui puutarhuriksi Tuorlan puutarha-alan oppilaitoksesta vuonna 2008 ja perusti samana vuonna myös Chocochili-bloginsa. Floristiksi hän valmistui vuonna 2013. == Tuotanto == * * * * * * * ==Lähteet== Luokka:Elävät henkilöt Luokka:Vuonna 1986 syntyneet Luokka:Suomalaiset bloginpitäjät Luokka:Suomalaiset kauppiaat Luokka:Suomalaiset tietokirjailijat
Michal Mravec

Michal Mravec (s. 10. kesäkuuta 1987 Žilina) on slovakialainen jalkapalloilija, joka edustaa Ykkösessä pelaavaa Kokkolan Pallo-Veikkoja. Pelipaikaltaan Mravec on vasen keskikenttäpelaaja. Mravec siirtyi vuonna 2007 kasvattajaseurastaan MŠK Žilinasta Yhdysvaltain yliopistosarjassa pelaavaan Alabaman Birminghamin yliopiston Blazers-joukkueeseen. Vuonna 2011 Sporting Kansas City varasi Mravecin Major League Socceriin, mutta hän siirtyi samana vuonna Alankomaiden Eerste divisien FC Emmeniin. Hän edusti seuraa vuodet 2011–2013. Vuodet 2013–2014 Mravec pelasi kasvattajaseurassaan Žilinassa. Helmikuussa 2014 Mravec siirtyi Puolan Ekstraklasan Podbeskidzieen, mutta hän ei pelannut seurassa otteluakaan. Maaliskuussa 2015 Mravec siirtyi Yhdysvaltain NASL:in Atlanta Silverbacksiin oltuaan puolisen vuotta työttömänä. Maaliskuussa 2016 Mravec teki kauden kattavan sopimuksen Suomen Veikkausliigan Rovaniemen Palloseuran kanssa.http://yle.fi/uutiset/rops_saa_uuden_voimakkaan_keskikenttapalaajan/8754394 RoPS ei jatkanut Mravecin sopimusta, mutta Mravec sai Suomesta uuden sopimuksen Ykkösessä pelaavan KPV:n riveistä kaudelle 2017.http://www.kymppipaikka.fi/Ykkonen/KPV-hankki-slovakialaispelaajan == Lähteet == Luokka:Slovakialaiset jalkapalloilijat Luokka:Vuonna 1987 syntyneet Luokka:Elävät henkilöt
Golmud

Golmud (, , Wylie: na gor mo grong khyer, ) on piirikuntatason kaupunki Kiinan Qinghain maakunnassa. Hallinnollisesti se kuuluu Haixin mongolien ja tiibetiläisten autonomiseen prefektuuriin. Kaupungin pinta-ala on 119 173,5 neliökilometriä ja väkiluku 215 214 (2010). Kaupungin keskusta sijaitsee linnuntietä noin 610 kilometriä maakunnan pääkaupunki Xiningistä länteen. == Maantiede == Golmud sijaitsee Qaidamin keskieteläosassa ja korkeus merenpinnasta on 2 809 metriä. Hallintoalueella on noin 20 suolajärveä eri kooltaan. Iso osa piirikuntatason kaupungista on eksklaavi. Hallinnollisesti se muodostaa Tanglulashanin suurkunnan, joka on Kiinan suurin kuntatason alueyksikkö (47 540 neliökilometriä). == Väestö == Vuoden 2014 tietojen mukaan Golmudin asukasmäärä on 270 000, josta 90% asuu taajamissa. Keski-ikä on 32 vuotta. Golmudissa asuu 26 etnistä ryhmää mm. han-kiinalaisia, tiibetiläisiä, mongoleita ja hui-kiinalaisia. Han-kiinalaista on 90,2% kaikista asukkaista. == Galleria == Kuva:Golmud Station 01.jpg|Golmudin rautatieasema. Kuva:20060730230130 - 格尔木站.jpg|Laituri Golmudin rautatieasemassa. Kyltissä lukee, että korkeus on 2 829 metriä. Kuva:Lhassa-Xining railway.JPG|Qinghai–Tiibetin rautatie Golmudin lähellä. Kuva:长江源头.jpg|Jangtsen lähde - jäätikköjä Tanglulashanin suurkunnassa. Kuva:TanggulaShan.jpg|Tanggulavuoristo. == Lähteet == == Aiheesta muualla == Luokka:Qinghain kaupungit Luokka:Kiinan piirikuntatason alueet
Jevgeni Kobozev

Jevgeni Vjatšelavovitš Kobozev (, s. 11. tammikuuta 1990 Rjazan) on venäläinen jalkapallomaalivahti, joka on edustanut Veikkausliigassa pelaavaa Vaasan Palloseuraa. Kobozev on oikeajalkainen. Kobozev aloitti uransa Torpedo Moskovassa, jossa hän ei pelannut yhtään ottelua. Vuosina 2009–2010 hän pelasi Torpedo-ZIL Moskovassa 36 ottelua. Vuodet 2011–2013 Kobozev edusti FK Ufaa, jossa hän pelasi 58 ottelua.http://us.soccerway.com/players/evgeny- kobozev/118770/ Vuodet 2013–2015 hän kuului Venäjän valioliigajoukkue Terek Groznyin kokoonpanoon, pelaamatta otteluakaan. Vuosina 2014–2015 hän oli lainassa saman sarjan Krylja Sovetov Samarassa, pelaamatta jälleen otteluakaan. Elokuussa 2015 Kobozev siirtyi 1. divisioonan Tosnoon. Maaliskuussa 2016 Kobozev teki yksivuotisen sopimuksen Suomen Veikkausliigan Vaasan Palloseuran kanssa.http://www.vepsu.fi/item/1463-maalivahtijahti- vihdoin-ohi-ven%C3%A4l%C3%A4istorjuja-sopimukseen-vepsun-kanssa.html Kobozev on pelannut Venäjän nuorten maajoukkueissa. == Lähteet == Luokka:Venäläiset jalkapallomaalivahdit Luokka:Vuonna 1990 syntyneet Luokka:Elävät henkilöt
Poliisin informaatioteknologiakeskus

Poliisin informaatioteknologiakeskus (POL IT-keskus) on 1. huhtikuuta 2016 perustettu palvelukeskus, joka kuuluu hallinnollisesti Poliisihallitukseen. Keskuksen päätoimipiste sijaitsee Rovaniemellä, jossa työskentelee keskuksen noin 160 henkilöstä reilut 120 henkilöä. Lisäksi keskuksen henkilöstöä työskentelee poliisin toimitiloissa Tampereella, Espoossa, Kouvolassa ja Mikkelissä. Keskus vastaa poliisitoimintaan liittyvien tietoteknisten palvelujen tuottamisesta sekä kehittämisestä ja se palvelee koko poliisihallintoa. Keskukseen siirtyi vuonna 2016 henkilöstöä HALTIKista, Poliisiammattikorkeakoulusta ja Helsingin poliisilaitoksesta. Poliisin käyttämät tietotekniset palvelut tuotetaan jatkossa poliisin informaatioteknologiakeskuksessa ja Valtion tieto- ja viestintätekniikkakeskus Valtorissa. Poliisin oma IT-keskus tarjoaa toimialaan sidonnaiset palvelut ja Valtori perustietotekniikan. Valtoriin siirtyi myöhemmin myös Hallinnon tietotekniikkakeskuksen HALTIKin tuottamat hallinnon turvallisuusverkon (TUVE) tieto- ja viestintäteknisten palvelut, jonka jälkeen HALTIK erillisenä virastona lakkasi. ==Katso myös== * Hallinnon tietotekniikkakeskus * Valtori * Suomen sisäministeriö * Poliisihallitus ==Lähteet== ==Aiheesta muualla== *Poliisin kotisivut Luokka:Suomen sisäministeriö Luokka:Suomen valtion virastot Luokka:Suomen poliisitoimi
Axfood

Axfood AB on ruotsalainen yhtiö, joka toimii päivittäistavaroiden tukku- ja vähittäiskaupassa ja kuljetuksissa. Axfoodin vähittäiskauppaketjuja ovat Willys ja Hemköp. Sen lisäksi osa Hemköp-kaupoista sekä Handlar’n- ja Tempo- ketjujen myymälät ovat kauppiasvetoisia. == Historia == Axfood-konserni muodostettiin vuonna 2000 liittämällä yhteen Hemköpskedjan ja D&D; Dagligvaror, joka puolestaan oli muodostettu edellisenä vuonna Dagab- ja D-gruppen-ketjuista. Axfoodiin liitettiin perustamisvaiheessa myös Spar Sverige, Spar Inn -pikatukku ja Suomessa toiminut Spar Finland. Fuusioyritys listattiin Tukholman pörssiin Hemköpin tilalle, aluksi nimellä Nya Dagligvarubolaget kunnes päädyttiin nimeen Axfood. Perustamisvaiheessa Axfoodin ketjuja olivat Tempo, Vivo, Spar, Eurospar, Exet/Matex, Rätt Pris, HP Billigt och Nära sekä Billhälls. Järkeistämisen jälkeen Axfood jakautui kolmeen liiketoiminta-alueeseen: Hemköp-ketju, Axfood Franchise (Tempo, Vivo ja Spar) sekä Axfood Lågpris (Willys). Vivo Sverigen nimi muutettiin Spariksi. Exet, Matex sekä HP Billigt och Nära yhdistettiin Willys-ketjuksi. Dagab muuttui tukkuketjusta logistiikkayhtiöksi. Vuoden 2005 alusta Axfood luopui yhteistyöstään hollantilaisen Sparin kanssa, ja Spar-kaupoista tehtiin Hemköpejä. Samana vuonna Suomen Spar Oyj myytiin S-ryhmälle.Unkuri, Maija: Axfood tahtoo palata Suomeen, Talouselämä 2.2.2006. Viitattu 18.3.2016. Vuonna 2009 Vi-kauppaketju lopetti vuonna 2005 alkaneen yhteistyön Bergendahlsin kanssa ja otettiin mukaan Axfoodiin. Näistäkin kaupoista tehtiin Hemköp- nimisiä. Marraskuussa 2011 Axfoodin tytäryhtiö Axfood Närlivs osti 50 % osuuden alvestalaisesta autotarviketukku Hall Mibasta. Axfoodin omia kaupan merkkejä ovat laadukkuutta korostava elintarvikemerkki Garant, Garant Ekologiska -luomutuotteet, Premier, reilun kaupan Aware-tuotteet, edulliset Eldorado-tuotteet, Func-sähkötarvikkeet ja Fixa-keittiövarusteet. ==Lähteet== ==Kirjallisuutta== * De Geer, Hans: Firman: familj och företagande under 125 år: från A Johnson & Co till Axel Johnson gruppen. Institutet för ekonomisk historisk forskning vid Handelshögskolan, Atlantis 1998. ISBN 91-630-7113-4. * Ericson, Bengt: Antonias revansch: hur hon räddade sitt imperium och kom tillbaka som en vinnare. Fischer & Co 2009. ISBN 978-91-85183-66-1. ==Aiheesta muualla== * Axfood-konserni * Axfood Ruotsi Luokka:Ruotsalaiset pörssiyhtiöt
Daniel Rantanen

Daniel Rantanen (s. 11. toukokuuta 1998 Helsinki) on uransa lopettanut suomalainen jalkapalloilija. Hän oli pelipaikaltaan keskikenttäpelaaja. Rantanen pelasi Veikkausliigassa HIFK:n ja PK-35 Vantaan riveissä yhteensä 11 ottelua. == Seurajoukkueet == Daniel Rantasen pelaajaura aikuisten tasolla alkoi kaudella 2015, kun hän nousi päivää ennen 17-vuotispäiväänsä Ykkösessä pelanneen PK-35 Vantaan kokoonpanoon. Rantanen pelasi kaudella 2015 yhteensä 18 Ykkösen ottelua ja teki niissä kolme maalia. PK-35 Vantaa nousi kauden 2015 päätteeksi Veikkausliigaan. Rantanen siirtyi kaudeksi 2016 Veikkausliigassa pelanneen HIFK:n riveihin. Rantanen debytoi Veikkausliigassa 25. huhtikuuta 2016 ottelussa HIFK–PS Kemi. Rantanen pelasi kaudella 2016 neljä liigaottelua HIFK:ssa ja lainalla Kakkosen Gnistanissa sekä PK-35 Vantaassa. Kaudella 2017 Rantanen pelasi vain HIFK:n reservijoukkueessa sekä A-junioreissa. HIFK putosi kauden 2017 päätteeksi Ykköseen. Rantanen jatkoi HIFK:n riveissä myös Ykkösessä. Hän pelasi kaudella 2018 yhteensä 12 Ykkösen ottelua. HIFK voitti sarjan ja nousi takaisin Veikkausliigaan. Rantanen siirtyi kaudeksi 2019 Ykkösessä pelanneen EIF:n riveihin. Hän pelasi kaudella 2019 yhteensä 23 Ykkösen ottelua ja teki niissä kuusi maalia. Kaudeksi 2020 Rantanen siirtyi Ykkösen AC Ouluun. Rantanen pelasi kaudella 2020 AC Oulun riveissä 16 ottelua ja teki yhden maalin, kun joukkue voitti Ykkösen ja nousi Veikkausliigaan. Rantanen siirtyi kaudeksi 2021 kasvattajaseuraansa Ykkösen PK-35:n riveihin. == Maajoukkue == Daniel Rantanen debytoi ikäluokkansa (1998) maajoukkueessa 15-vuotiaana 27. huhtikuuta 2014 Tallinnassa pelatussa ottelussa Venäjä–Suomi. Hän pelasi oman ikäluokkansa maajoukkueessa 13 ottelua ja teki niissä yhden maalin.Jalkapallokirjat 2015–2017 ==Muuta== Rantasen sisko on jalkapalloilija Amanda Rantanen, isä on entinen jalkapalloilija Rami Rantanen ja eno entinen jalkapalloilija John Weckström. == Lähteet == == Aiheesta muualla == * Daniel Rantanen Palloliiton sivuilla * Daniel Rantanen Veikkausliigan sivuilla * Daniel Rantanen Soccerwayn sivuilla Luokka:Suomalaiset jalkapalloilijat Luokka:Vuonna 1998 syntyneet Luokka:Elävät henkilöt
Delingha

Delingha (, , Wylie: gter len kha grong khyer, ) on piirikuntatason kaupunki Kiinan Qinghain maakunnassa. Se on Haixin mongolien ja tiibetiläisten autonomisen prefektuurin päähallintopaikka. Kaupungin pinta-ala on 27 765 neliökilometriä ja väkiluku 78 184 (2010). Kaupungin keskusta sijaitsee linnuntietä noin 400 kilometriä maakunnan pääkaupunki Xiningistä länsiluoteeseen. Kaupungin nimi tulee mongolin kielen sanasta (), joka tarkoittaa kultaista maailmaa. == Väestö == Vuoden 2015 tietojen mukaan Delinghan asukasmäärä on lähes 110 000\. Delinghassa asuu 23 etnistä ryhmää mm. han-kiinalaisia, mongoleita, tiibetiläisiä ja hui-kiinalaisia. Asukkaista on 7 527 mongolia, 5 295 tiibetiläistä ja 3 931 hui-kiinalaista. == Galleria == Kuva:Delingha.jpg|Kaupunkimaisemaa Delinghassa. Kuva:Delingha Bus station 01.jpg|Delinghan linja-autoasema vuonna 2006. == Lähteet == == Aiheesta muualla == * Delingha, China (TripAdvisor) Luokka:Qinghain kaupungit Luokka:Kiinan piirikuntatason alueet
Stella Kotipalvelut

Stella Kotipalvelut Oy on suomalainen kotipalveluyritys. Sen toimialoja ovat kotisiivous, lastenhoito, terveyspalvelut ja turvapuhelinpalvelut. Se on Suomen suurin yksityinen kotisairaalapalvelujen tarjoaja. Stella toimii muun muassa pääkaupunkiseudun, Tampereen, Turun, Kuopion ja Oulun ympäristössä, ja sen turvapuhelinpalveluita käytetään yli 180 kunnassa. Stellalla oli yli kahdeksansataa työntekijää vuoden 2018 joulukuussa. Yrityksen pääomistaja on suomalainen pääomasijoitusyhtiö Intera Partners. Stella Kotipalvelut muodostettiin toukokuussa 2014, kun vuonna 1998 perustettu, kotisiivouksen ja lastenhoidon palveluja tarjonnut Kodinavux yhdistyi Doctagonin kotilääkäripalvelujen kanssa. Marraskuussa 2014 Stella osti Esperin turvapuhelin- ja kotihoitopalvelut ja kasvoi valtakunnalliseksi palveluyhtiöksi. Stellan asiakkaina on 40 000 kotitaloutta, joista valtaosa käyttää turvapuhelinpalvelua. == Lähteet == == Aiheesta muualla == * Stella.fi Luokka:Suomalaiset terveyspalveluyritykset Luokka:Helsinkiläiset yritykset
Vashti Cunningham

Vashti Cunningham (s. 18. tammikuuta 1998 Las Vegas) on yhdysvaltalainen korkeushyppääjä. Cunningham on 185 senttimetriä pitkä ja painaa 65 kilogrammaa.http://www.iltasanomat.fi/yleisurheilu/art-2000001138071.html Cunningham voitti kultaa vuoden 2015 nuorten Pan-Amerikan mestaruuskilpailuissa sivuten alle 18-vuotiaiden ME-tulosta 196. Maaliskuussa 2016 hän hyppäsi Portlandissa alle 20-vuotiaiden sisäratojen maailmanennätyksen 199. Samassa kuussa hän saavutti kultaa niin ikään Portlandissa järjestetyistä sisäratojen MM-kilpailuista tuloksella 196. Rio de Janeiron olympialaisissa hän sijoittui 13:nneksi. Hän voitti ulkoratojen Yhdysvaltojen-mestaruuden 2017 nuorten Pohjois-Amerikan ennätystuloksella 199. Lontoon MM-kilpailuissa 2017 hän oli kymmenes. Hän saavutti Birminghamin MM- hallikilpailuissa 2018 hopeaa tuloksella 193. Hän voitti Yhdysvaltojen- mestaruuden ulkoradoilla 2018 ja sekä sisä- että ulkoradoilla 2019. Dohan MM- kilpailuissa 2019 hän saavutti pronssia ennätystään sivunneella tuloksella 200. Hän voitti sisäratojen Yhdysvaltojen-mestaruuden 2020 ja olympiakarsinnat 2021. Tokion olympialaisissa 2021 hän sijoittui kuudenneksi. Hän voitti Yhdysvaltojen sisä- ja ulkoratamestaruuden 2022, mutta jäi karsintaan Eugenen MM-kilpailuissa. Cunninghamin isä Randall Cunningham ja setä Sam Cunningham ovat molemmat pelanneet amerikkalaisen jalkapallon NFL:ssä. Randall Cunningham toimii myös tyttärensä valmentajana. == Henkilökohtaiset ennätykset == Ulkoradoilla Laji Tulos Paikka Päivä Korkeushyppy 202 cm Chula Vista 29. toukokuuta 2021 Sisäradoilla Laji Tulos Paikka Päivä Korkeushyppy 200 cm Fayetteville 7. helmikuuta 2021 == Lähteet == Luokka:Yhdysvaltalaiset korkeushyppääjät Luokka:Vuonna 1998 syntyneet Luokka:Elävät henkilöt
Sam Kendricks

Sam Kendricks (s. 7. syyskuuta 1992 Oxford, Mississippihttp://www.olemisssports.com/sports/c-track/mtt/sam_kendricks_778555.html ) on yhdysvaltalainen seiväshypyn kaksinkertainen maailmanmestari. Kendricks voitti maailmanmestaruuden Lontoossa 2017 tuloksella 595. Dohan MM- kilpailuissa 2019 hän voitti jälleen kultaa tuloksella 597. Hän saavutti pronssia Rio de Janeiron olympialaisissa 2016 tuloksella 585 cm ja hopeaa Pariisin olympialaisissa 2024 tuloksella 595. Hän kilpaili vuoden 2015 MM- kilpailuissa Pekingissä ollen finaalin yhdeksäs. Vuoden 2016 sisäratojen MM- kilpailuista Portlandista Kendricks saavutti hopeaa tuloksella 580 cm. Myös Birminghamin MM-hallikilpailuissa 2018 hän sai hopeaa, nyt tuloksella 585, samoin Glasgow'ssa 2024 tuloksella 590. Vuoden 2013 kesäuniversiadeissa Kazanissa hän voitti kultaa tuloksella 560 cm. Vuoden 2017 Yhdysvaltain mestaruuskilpailuissa Kendricks hyppäsi oman ennätyksensä 600 cm ja ylitti ensi kertaa urallaan kuusi metriä. Hän paransi ennätystään 606 cm:iin vuoden 2019 Yhdysvaltain mestaruuskilpailuissa. Tulos on myös Yhdysvaltain ennätys. == Henkilökohtaiset ennätykset == Ulkoradoilla Laji Tulos Paikka Päivä Seiväshyppy 606 cm Des Moines 27. heinäkuuta 2019 Sisäradoilla Laji Tulos Paikka Päivä Seiväshyppy 601 cm Rouen 8. helmikuuta 2020 == Lähteet == == Aiheesta muualla == Luokka:Yhdysvaltalaiset seiväshyppääjät Luokka:Yhdysvaltalaiset olympiamitalistit Luokka:Vuonna 1992 syntyneet Luokka:Elävät henkilöt
Josefin Lillhage

Anna Josefin Lillhage (myöh. Östblom, s. 15. maaliskuuta 1980 Askim, Göteborg)Josefin Lillhage Bio, Stats, and Results Olympics at Sports- Reference.com on ruotsalainen uransa lopettanut uimari, joka oli erikoistunut vapaauintiin. Lillhage saavutti olympiapronssia Sydneyssä 2000 osallistuttuaan 4×100 metrin vapaauintiviestin alkueriin. Montrealin MM-kilpailuissa 2005 hän saavutti pronssia 200 metrin vapaauinnissa. Lyhyen radan MM-kilpailuissa Lillhage saavutti yhteensä kymmenen mitalia; kolme kultaa, kolme hopeaa ja neljä pronssia. EM-kilpailuissa hän saavutti pitkällä radalla kymmenen mitalia; viisi hopeaa ja viisi pronssia sekä lyhyellä radalla 23 mitalia; kuusi kultaa, kahdeksan hopeaa ja yhdeksän pronssia. Lillhage lopetti urheilu- uransa vuonna 2010. == Henkilökohtaiset ennätykset == === 50 metrin rata === Matka Aika Paikka Päivä 50 m vapaauinti 25,20 Monte Carlo 13. kesäkuuta 2009 100 m vapaauinti 54,07 Peking 13. elokuuta 2008 200 m vapaauinti 1.57,78 Melbourne 27. maaliskuuta 2007 400 m vapaauinti 4.13,94 Rooma 6. kesäkuuta 2008 800 m vapaauinti 9.15,78 Tukholma 31. toukokuuta 2003 === 25 metrin rata === Matka Aika Paikka Päivä 50 m vapaauinti 24,28 Istanbul 13. joulukuuta 2009 100 m vapaauinti 52,45 Istanbul 10. joulukuuta 2009 200 m vapaauinti 1.53,55 Debrecen 16. joulukuuta 2007 400 m vapaauinti 4.05,40 Malmö 11. maaliskuuta 2004 800 m vapaauinti 8.49,80 Tukholma 2. maaliskuuta 2000 == Lähteet == == Aiheesta muualla == * Josefin Lillhagenin kotisivut Luokka:Ruotsalaiset uimarit Luokka:Ruotsalaiset olympiamitalistit Luokka:Vuonna 1980 syntyneet Luokka:Elävät henkilöt
Kalifornianenglanti

Kalifornianenglanti on amerikanenglannin muoto. Sitä käytetään Yhdysvaltain Kalifornian osavaltiossa. Kalifornianenglanti alkoi vakiintua erilliseksi englannin kielen muodoksi vasta 1900-luvun lopulla. Aiemmin 1900-luvun alkupuolella ja 1800-luvulla suurin osa osavaltion väestöstä oli Yhdysvaltain itä- ja keskiosista muuttaneita siirtolaisia sekä ulkomailta tulleita maahanmuuttajia, jotka puhuivat useaa eri muotoa englannin kielestä, eikä osavaltiossa siksi ollut yhtenäistä vakiintunutta kielimuotoa. == Fonologia == Kalifornianenglannissa on useita ääntämyseroja yleiseen amerikanenglantiin nähden. Monet näistä ovat havaittavissa muissakin Yhdysvaltain länsiosissa käytetyissä englannin kielen muodoissa. Kalifornianenglannin ja yleisen amerikanenglannin ääntämisen eroja Englanti Kalifornianenglanti Amerikanenglanti Esimerkkisanat () bother, lot, top () tai () cloth, loss, off all, bought, saw () () dress, said, breath () () hit, skim, tip () book, put, should () () food, glue, new == Lähteet == Luokka:Englannin murteet Luokka:Kalifornia
Mitt hjärta är ditt

Mitt hjärta är ditt on ruotsalaisen blueskitaristi-laulajan Rolf Wikströmin kahdestoista albumi, joka julkaistiin vuonna 1989 levymerkillä MNW. == Kappaleet == Kaikki kappaleet säveltänyt Rolf Wikström ja sanoittanut Nils Ferlin, ellei toisin mainita. === LP-versio === === A-puoli === # # # # # # === B-puoli === # # # # # === CD-versio === # # # # # # # # # # # # == Kokoonpano == * Rolf Wikström – kitara, laulu * Bernt Andersson – huuliharppu * Ulf Gruvberg – munniharppu * Torbjörn Hedberg – syntetisaattori * Plura Jonsson – laulu * Anna-Lotta Larsson – laulu, kuoro * Jessica Wimert – kuoro * Peter LeMarc – kuoro * Jessica Wimert – kuoro * Niklas Medin – urut, piano * Hannes Råstam – basso * Åke Sundqvist – rummut, lyömäsoittimet == Myöhempi arvostus == Vuonna 2009 Mitt hjärta är ditt pääsi mukaan kirjaan Tusen svenska klassiker, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.Gradvall, Jan ym. (2009). Tusen svenska klassiker: böcker, filmer, skivor, tv-program från 1956 till i dag. Tukholma: Norstedt. ISBN 978-91-1-301717-4. ==Lähteet== == Aiheesta muualla == * Mitt hjärta är ditt discogs.com -sivustolla Luokka:Vuoden 1989 albumit Luokka:Rolf Wikströmin albumit
Freddie Pitcher

Frederick William "Freddie" Pitcher (s. 5. helmikuuta 1967) on naurulainen poliitikko. Joulukuussa 2007 Pitcher nimitettiin valtiovarainministeriksi presidentti Marcus Stephenin hallitukseen Pitcher itse nousi Naurun presidentiksi 10. marraskuuta 2011, kun hänen edeltäjänsä Marcus Stephen oli eronnut. Hän hävisi parlamentin luottamusäänestyksen ja presidenttikausi kesti vain kuuden päivän ajan.The Age, 15/11/2011, https://archive.today/20120912050804/http://www.theage.com.au/world/another- president-ousted-in-nauru-20111115-1ngj2.html, viitattu 15/11/2011 Hänen seuraajakseen valittiin Sprent Dabwido."Another president ousted in Nauru", Sydney Morning Herald, 15 November 2011 Pitcheriä ei valittu uudelleen parlamenttiin kesäkuun 2013 vaaleissa. == Lähteet == Luokka:Vuonna 1967 syntyneet Luokka:Elävät henkilöt Luokka:Naurun presidentit
Bazardüzü

Bazardüzü () on Azerbaidžanin korkein vuori. Vuoren korkeus on 4 485 metriä merenpinnan yläpuolella. Bazardüzü sijaitsee Suur-Kaukasuksen vuoristossa Azerbaidžanin ja Venäjän rajalla. ==Lähteet== ==Aiheesta muualla== Luokka:Azerbaidžanin vuoret
Kjell N. Lindgren

Kjell Norwood Lindgren, (s. 23. tammikuuta 1973 Taipei, Taiwan) on yhdysvaltalainen astronautti. Lindgren valittiin astronauttikoulutukseen vuonna 2009. Joulukuussa 2012 hänet valittiin Sojuz TMA-17M -lennon miehistön jäseneksi Retkikuntaan 45. Lindgren nimettiin vuonna 2018 lennon Crew Dragon Demo-2 varamiehistöön. Kyseessä oli Crew Dragon -aluksen ensimmäinen miehitetty lento ja se laukaistiin 30. toukokuuta 2020. Lindgren on nimetty myös aluksen seuraavan lennon varamiehistöön. Tämä lento olisi aluksen ensimmäinen varsinainen työlento. == Lentohistoria == |} == Lähteet == == Aiheesta muualla == Luokka:Yhdysvaltalaiset avaruuslentäjät Luokka:Vuonna 1973 syntyneet Luokka:Elävät henkilöt
Gene Short

Eugene ”Gene” Short (7. elokuuta 1953 Macon, Mississippi – 16. maaliskuuta 2016 Houston, Texas) oli yhdysvaltalainen koripalloilija. MM-pronssia vuonna 1974 voittanut Short pelasi NBA:ssa yhden kauden. Short kuului Yhdysvaltain MM-pronssia Puerto Ricossa 1974 voittaneeseen joukkueeseen.http://www.usab.com/history/national-team-mens/seventh-world- championship-1974.aspxFIBA Archive New York Knicks varasi Shortin NBA:han yhdeksännellä vuorolla vuoden 1975 varaustilaisuudessa. Hän aloitti kauden Seattle SuperSonicsissa ja päätti sen Knicksissä. Kausi 1975–1976 NBA:ssa jäi Shortin ainoaksi.Basketball-Reference.com Short kuoli Houstonissa 62-vuotiaana 16. maaliskuuta 2016. Hänen veljensä Purvis Short pelasi pitkään NBA:ssa.http://whlt.com/2016/03/18/former-nba-player-and-hattiesburg-high- graduate-passes-away/ == Lähteet == * Gene Short NBA Stats Basketball- Reference.com * Profiili FIBA Archive === Viitteet === Luokka:Yhdysvaltalaiset koripalloilijat Luokka:Vuonna 1953 syntyneet Luokka:Vuonna 2016 kuolleet
Kosken Tl kirkonkylä

Kosken Tl kirkonkylä (tilastollisena taajamana vuonna 2014 Kosken kirkonkylä) on taajama Koski Tl:n kunnassa Varsinais-Suomessa. Vuoden 2014 lopussa siellä oli 1 246 asukasta ja sen pinta-ala oli 3,99 neliökilometriä. ==Luonnonympäristö== Paimionjoki virtaa taajaman ohi sen itäpuolelta. Taajaman kohdalla joessa on kaksi koskea: Karjakoski ja Patakoski. ==Liikenne== Kirkonkylä sijaitsee valtatie 10:n eteläpuolella. Sieltä luoteeseen Mellilän suuntaan vie yhdystie 2260, lounaaseen Marttilaan yhdystie 2264, etelään Kuusjoelle yhdystie 2407 ja itään Somerolle yhdystie 2810, josta erkanee pohjoiseen Ypäjälle vievä yhdystie 2805. Taajaman kautta kulkevista teistä yhdystie 2264 ja yhdystie 2810 ovat osa historiallista Hämeen härkätietä, joka on matkailutie ja yksi Suomen valtakunnallisesti merkittävistäi rakennetuista kulttuuriympäristöistä. ==Kulttuuriympäristö ja nähtävyyksiä== Kirkonkylässä sijaitsevat muun muassa Kosken Tl kirkko ja Yrjö Liipolan taidemuseo. Koskenkartano on taajaman pohjoispuolella. Museovirasto on määritellyt Kosken kirkon valtakunnallisesti merkittäväksi rakennetuksi kulttuuriympäristöksi ja myös Kosken tapuli on osa Hämeen Härkätien muodostamaa valtakunnallisesti merkittävää kulttuuriympäristöä. ==Kylät== Taajaman ja sen lähiympäristön kyliä ovat Koski, Tuimala, Patakoski, Talola ja Halikkola. ==Lähteet== Luokka:Koski Tl Luokka:Varsinais-Suomen maakunnan taajamat Luokka:Suomen kirkonkylät Luokka:Suomen kuntakeskukset